Corsaren, 1842-01-28
Uddrag af Redactionens Forhandlingsprotocol. Møde den 26de Januar 1842. Da Præsidenten denne Aften traadte ind i Forsamlingen, havde han et meget høitideligt Ansigt paa. "Naa, Præsident!" raabte et Medlem til ham, "Du philosopherer nok over de Actioner, Du i de sidste Dage er bleven beriget med."*) "Ja" svarede Præsidenten, "jeg gaaer netop og tænker paa, at jeg ligner Haman. Han levede ogsaa i lang Tid herlig og i Glæde og var fri for Beslag og Proces, indtil Mardochai, som han vilde have hængt, tvertimod blev hædret og belønnet. Det maa accurat have været det Samme for ham som et Beslag for mig. Saa sagde hans Kone til ham: "Tag Dig nu iagt, kjære Haman. Lykken er som en Sæk: kommer der først et lille Hul derpaa, saa bliver det snart større." Og Hullet blev ganske rigtig større, han blev hængt. Jeg fik et lille Hul paa min Sæk i Fredags otte Dage ved Beslaget; i Mandags blev det betydelig større ved den befalede Action, og jeg tænker nu, at det tilsidst bliver saa stort, at hele Sækten kun bliver et eneste Hul.... Et Medlem. Hvorigjennem Du selv dumper, Præsident? Præs. Ja, netop. (Dyb Pause, som udfyldtes med philosophiske Betragtninger af Forsamlingen). Præs. Jeg vil forresten tale til Eder i denne Anledning, ret indstændigt, og jeg vil tale, ikke som Præsident, men som Menneske. Et Medlem (vendende sig til den øvrige Forsamling): Tys! stille! Værer opmærksomme! Præsidenten vil tale som Menneske. Præs. Vil Du gjøre Nar af mig? Medlemmet (med fornærmet Mine). Gjøre Nar? Siger ikke vore Statuter § 5, at Jngen i denne Forsamling maa gjøre Nar? Gjør jeg saa Nar? Præs. Ja, ja, da! – Jeg vilde da ret lægge Eder paa Hjerte at betænke, hvor uheldig vi have begyndt Aaret. Der er et sørgeligt Tilbageblik over vor Virksomhed, fra nu af til den 1ste Januar: Et tomt Nr., et beslaglagt Nr. og et actioneret Nr., det er kun altfor snart overfect. "Corfaren" kan, hvis dette bliver til Vane, let blive et Maanedsskrift. Slige Tilfælde maae aldrig indtræde mere, og vi bør altsaa overveie, hvorledes vi kunne forhindre dem for Fremtiden. *) Cancelliet har beordret Action imod Redacteuren for 4 Artikler og 2 Tegninger, af hvilke det selv nogle Dage tidligere havde frigivet den ene Artikel og begge Tegningerne fra Beslaglæggelse. Et Medl. Beslaglæggelserne ere da lette at forebygge; de forbyde sig af sig selv. 25 Politibetjente vare forleden i Arbeide med at transportere Oplaget fra Trykkeriet, og desuagtet stønnede de Alle som Asener og svore paa, at de aldrig oftere lode sig bruge til et sligt Arbeide. Det sidste Nr. blev ogsaa actioneret og ikke beslaglagt. Fra den Side ere vi altsaa sikkre. Et andet Medl. Og tomme Nummere forbyde ogsaa sig selv, thi gjøre vi Saadant endnu engang, komme vi i Proces med "Figaro", der paastaaer, at vi plagiere den. Præs. Vel, saa er det godt. Men saa har jeg en tredie Ting, der rigtignok nærmest angaaer mig selv: det militaire Medlem er vred paa mig og viser det ved alle Leiligheder. Lagde J Mærke til, at han ikke indfandt sig ved mit sidste Gildeparé? Og ham trænger jeg dog meget til; thi naar J Andre gjøre Eder udtilbeens, pleier han at være den Eneste, der holder med mig, med Undtagelse af mine Haandlangere, som J dog ikke gjøre Eder nogen Samvittighed af at prygle*). Hvorledes skal jeg altsaa forsone ham? Flere Medl. Ja, det bliver Din egen Sag Præsident. Vil Du have gode Raad, saa gaae til Justitsraad Reiersen; han pleier jo at forsyne Dig dermed. Præs. Ja, Spot og Stade følges ad. J kunde dog idet mindste gjerne sige mig Eders Mening om et Raad, som jeg har faaet af min tydske Svoger. Han mener, at jeg bedst kan bringe det militaire Medlem til at blive gode Venner med mig ved at arrestere ham lidt eller sætte ham paa knappere Gage. Det spæger hans Kjød og slaaer koldt Vand i hans Blod. siger han. Et Medl. Hør, Præsident; vil Du have et godt Raad? Præs. Naa? Medl. Lad være at gjøre Dig udtilbeens mod os, saa behøver Du ikke det militaire Medlems Hjælp. Præs. Hm, det var ikke noget slet Raad. Det er dog underligt, at det ikke er faldet mig ind før. *) See foregaaende Redactionsmøder. Man gik nu over til Dagens Orden, og Kassereren fremlagde da "Corfarens" Regnskab for sidste Qvartal. Da den, sidste Forandring i "Corsarens" indre Regjeringsform*) indtraadte for sildig til at den kunde faae Jndflydelse paa dette Qvartals Regnskab, er det ikke saa detailleret, som de følgende ville blive. Det er affattet saaledes: Jndtægt, efter Fradrag af alle Udgifter ved Bladets Trykning o. desl... 1560 Rbd. 1 A. 15 1/24 s. Udgift. Præsidentens QvartalsGehalt... 250 Rbd. - L. 12. Præsidentens Huus. 100 - 4... Præsidentens Familie 100 - ..5. Extraordinaire Udgifter. til Præsidenten. 80 - .... Uforudselige Udgifter til Præsidenten. 90 - .... Andre Udgifter til Præsidenten. 100 .... Forskjelligt til Præsidenten 51 - 2-3. Præsidentens hemmelige Udgifter. 47 - ..10. Lønninger og Gaver Præsidenten vedkommende... 105 - 3-14. Til Redactionens videnskabelige Anstalter (dens Bibliothek o. desl.)... - 13. Udgifter i forskjellige, for Redactionen gavnlige Øiemed - 4-12. Afbetaling paa ældre Gjæld... 500 - ... 1425 - 4-9. Overskud 134 Rbd. 3 A. 6 1/24 A. Der hævede sig imod dette Regnskab endeel Opposition, som imidlertid snart forstummede, da Præsidenten gjorde opmærksom paa, at der var Overskud, og at det altsaa var et brillant Regnskab. Præsidenten indbød derpaa Forsamlingen til at høitideligholde Regnskabets Aflæggelse med et Gildeparé. *) See foregaaende Redactionsmøder.